Kementerian Penerangan Awam dan Propaganda Reich

Kementerian Penerangan Awam dan Propaganda Reich (Reichsministerium für Volksaufklärung und Propaganda, RMVP atau Propagandaministerium adalah sebuah agensi kerajaan Reich Jerman untuk menguatkuasakan ideologi Nazi.

Asal-usul
Ditubuhkan pada 14 Mac 1933, beberapa bulan selepas kebangkitan kuasa Nazi oleh kerajaan Adolf Hitler, ia dikepalai oleh Menteri Reich Joseph Goebbels. Peranan kementerian baru ini, yang mendirikan pejabatnya di Ordenspalais (bangunan abad ke-18) di seberang jalan Reich Chancellery, adalah memusatkan kawalan Nazi terhadap semua aspek budaya dan intelektual Jerman. Matlamat yang tidak diketahui adalah untuk menunjukkan tanggapan kepada negara-negara lain bahawa Parti Nazi mempunyai sokongan penuh dan bersemangat dari seluruh penduduk. Ia bertanggungjawab untuk mengawal media berita, kesusasteraan, seni visual, pembikinan filem, teater, muzik, dan penyiaran Jerman.

Propaganda
Selaku ibupejabat propaganda Nazi, ia secara komprehensif mengawasi dan mengawal budaya dan media massa Reich Jerman. Tumpuan utama propaganda ialah Hitler sendiri, yang dimuliakan sebagai seorang wira dan pemimpin yang maksum dan menjadi fokus pendewaan personaliti. Kesemua ini berlaku dengan sendiri, tetapi ada yang di dalangi oleh karya propaganda Goebbels. Contoh yang kemudian ialah Perhimpunan Nuremberg 1934. Hitler adalah tumpuan dan pergerakannya telah dikoreografi dgn teliti. Perhimpunan itu adalah subjek filem Triumph of the Will, salah satu daripada beberapa filem propaganda Nazi yang diarahkan oleh Leni Riefenstahl. Ia memenangi Medal Emas pada Festival Filem Venice 1935. Goebbels dan kementeriannya terlibat dalam kedua-dua perhimpunan dan produksi filem.

Organisasi
Kementerian ini telah disusun kepada tujuh jabatan.
 Jabatan I: Pentadbiran dan undang-undang
 Jabatan II: Perhimpunan umum; kesihatan awam; belia; bangsa
 Jabatan III: Penyiaran
 Jabatan IV: Surat khabar nasional dan asing
 Jabatan V: Filem dan penapisan filem
 Jabatan VI: Seni, muzik, dan teater
 Jabatan VII: Perlindungan dari propaganda balas, baik luar mahupun dalam negeri

Lihat juga
 Hans Fritzsche
 Lord Haw-Haw
 Propaganda
 Alfred Ingemar Berndt
 Hasso von Wedel (jeneral)
 Eugen Hadamovsky
 Leo Leixner
 Degenerate art

Petikan

Sumber

 
 
 
 

Kabinet Jerman
Nazi
Propaganda
Penubuhan 1933
Pembubaran 1945
Politik
Perang Dunia Kedua
Politik di Jerman